open-index/open-wikipedia-markdown huggingface dataset:
Teplota varu

**Teplota varu** alebo **teplota sýtosti** je teplota, pri ktorej tlak nasýtených pár sa vyrovná tlaku plynu nad povrchom kvapaliny. Pri vare látky je vyparovanie veľmi silné a pary sa tvoria aj vnútri kvapaliny. Teplota varu látky závisí od tlaku a od čistoty látky.

## Označovanie
* Značka veličiny: *t<sub>v</sub>*
* Základná fyzikálna jednotka: kelvin, skratka *K*
* Ďalšie jednotky: pozri teplota

## Teploty varu
Tabuľka udáva teploty varu látky (pri normálnom tlaku)

## Pozri aj

*Teplota topenia
*Var

Kategória:Tepelné vlastnosti materiálov
Kategória:Termodynamika
Kategória:Plyny
Kategória:Materiálové konštanty
Kategória:Fázové prechody
Kategória:Pary
Kategória:Teplota
Obor (hviezda)

[thumb|Betelgeuze a jej atmosféra zachytená ďalekohľadmi [Very Large Telescope|VLT]]
**Obor** je hviezda, v ktorej sa zastavili termonukleárne reakcie premeny vodíka na hélium v jej jadre. Obry patria do triedy svietivosti III Yerkesovej spektrálnej klasifikácie. Hviezdy malej hmotnosti ostanú na rovnakej jasnosti, kým sa z nich stanú biele trpaslíky. Z masívnejších hviezd sa stanú omnoho jasnejšie jasné obry alebo nadobry.

Medzi najznámejšie obry patria:
* Regor (γ Velorum): modrý obor typu O
* Alcyone (η Tauri): modrobiely obor typu B, najjasnejšia hviezda Plejád
* Thuban (α Draconis): biely obor typu A
* σ Octantis: žltobiely obor typu F, južná polárka
* Capella (α Aurigae): žltý obor typu G
* Pollux (β Geminorum): oranžový obor typu K
* Mira (ο Ceti): červený obor typu M

## Pozri aj
* Hlavná postupnosť
* Červený obor
* Modrý obor
* Podobor

## Iné projekty
Sústava (termodynamika)

**Sústava** alebo **systém** je súhrn častíc vyplňujúcich určitý priestor, ktorý je predmetom skúmania. Sústava je ohraničená od svojho okolia skutočnými alebo iba myslenými stenami.

Rozlišujeme sústavy:
#izolovanéktoré majú stálu hmotnosť aj energiu
#uzavretéktoré majú stálu hmotnosť, ale ich energia sa môže meniť
#otvorenéu ktorých sa môže meniť ich hmotnosť aj energia

## Pozri aj
* Fyzikálna sústava

Kategória:Termodynamika
Uzavretá sústava

**Uzavretá sústava** alebo **uzavretý systém** môže byť:
*všeobecne: systém, ktorý nemá žiadne interakcie s prvkami v okolí, opak nejakej otvorenej sústavy
*vo fyzike aj:
**pozri uzavretá sústava (výmena energie)
**pozri izolovaná sústava
Podobor

**Podobor** je trieda hviezd, ktoré sú jasnejšie ako hviezdy hlavnej postupnosti alebo trpaslíky, ale nie také jasné ako obry. Predpokladá sa, že sú to hviezdy, ktoré prestali spaľovať vodík na hélium v jadre a stávajú sa z nich obry. Podobry majú väčší priemer a nižšiu teplotu ako hviezdy podobnej hmotnosti v hlavnej postupnosti. V Yerkesovej spektrálnej klasifikácii je ich trieda svietivosti IV.

## Pozri aj

* Žltý podobor
* Biely podobor
* Oranžový podobor
* Modrobiely podobor
* Žltobiely podobor
Thuban

**Thuban** (α Dra/α Draconis/Alfa Draconis) je dvojhviezda v súhvezdí Drak. 

Táto hviezda bola pred 5000 rokmi Severkou. V jej blízkosti bol totiž v tých časoch Severný svetový pól, ktorý sa neskôr dôsledkom precesie presunul k Polárke. Severný svetový pól bol od Thubanu vzdialený iba 10´, čiže asi tretinu mesačného priemeru. Vtedy začínali Egypťania stavať pyramídy. Thuban bol vraj stále viditeľný priezorom Chufuovej pyramídy. Dnes to už tak nie je; pól sa posunul k Polárke a Thuban obieha okolo pólu tak ako ostatné hviezdy.

Thuban je spektroskopická dvojhviezda s obežnou dobou 51, 38 dňa. Je zaujímavé, že podľa starého označenia gréckym písmenom bol Thuban označený ako najjasnejšia hviezda súhvezdia (α Dra). Jeho jasnosť odvtedy pravdepodobne značne poklesla. Najjasnejšou hviezdou je teraz Etamin.

## Zdroj
*

Kategória:Bayerove objekty
Kategória:Súhvezdie Drak
Kategória:Biele obry
Kategória:Spektroskopické dvojhviezdy
Štruktúrny vzorec

**Štruktúrny vzorec** vyjadruje počet atómov jednotlivých prvkov a ich usporiadanie v molekule. Väzby medzi atómami sa značia spojovacími čiarami (rozvinutý štruktúrny vzorec). Ak sú vyznačené spojovacími čiarami iba väzby medzi význačnými skupinami atómov, ide o racionálne vzorce. Každá spojovacia čiara medzi atómami znamená spoločný elektrónový pár sprostredkujúci väzbu (väzbový molekulový orbitál).

## Pozri aj
* Chemický vzorec

## Externé odkazy

* príklady vzorcov
* príklady vzorcov 

Kategória:Chemická štruktúra
Obor

**Obor** môže znamenať:
* mytologický človek veľkého vzrastu, pozri obor (bytosť)
* bytosť alebo vec obrovských rozmerov
* historicky slovanské označenie pre Avarov
* v astronómii typ jasnej hviezdy, pozri obor (hviezda)
* nespisovne: odbor, okruh
* v matematike: 
**obor čísiel
**definičný obor
* v Bukurešti:
** námestie pozri Obor (námestie)
** štvrť, pozri Obor (štvrť)
** stanica metra, pozri Obor (stanica metra)
* film s Jamesom Deanom z roku 1956, pozri Obor (film z roku 1956)
Maurícius (svätec)

[náhľad|Socha svätého Maurícia v katedrále v [Magdeburg|Magdeburgu.]]

Svätý **Maurícius** († 209, Agaunum) bol veliteľ legendárnej rímskej tébskej légie v 3. storočí.

Podľa kresťanskej tradície táto légia úplne tvorená kresťanmi bola povolaná z egyptských Téb na územie dnešného Švajčiarska na pomoc cisárovi Maximianovi. Légia bojovala udatne, ale odmietla splniť Maximianov rozkaz, ktorým prikázal týrať miestnych kresťanov. Maximianus prikázal za trest popraviť každého desiateho člena légie. Keď aj po tomto treste vojaci povzbudzovaní Mauríciom odmietli jeho rozkaz, prikázal druhýkrát popraviť každého desiateho. Keďže ani tento trest neprinútil légiu k poslušnosti, prikázal Maximianus popraviť všetkých jej zostávajúcich 6 600 členov. Táto udalosť sa odohrala v dnešnom Švajčiarsku, na mieste nazývanom Agaunum, teraz Saint Maurice-en-Valais. 

## Uctievanie
Rímske martyrológium z roku 2004 uvádza jeho spomienku na 22. september. Podľa svätého Maurícia boli napríklad pomenované mesto St. Moritz vo Švajčiarsku alebo ostrov Maurícius v Indickom oceáne.

## Referencie

## Pozri aj
* Zoznam svätcov Katolíckej cirkvi

## Iné projekty

Kategória:Úmrtia v 209
Kategória:Svätci
Kategória:Popravení sťatím
Kategória:Katolícki svätci majúci sviatok 22. septembra
Kategória:Kresťanskí mučeníci
Štefan Prvomučeník

náhľad|Ukameňovanie svätého Štefana

Svätý **Štefan** (po grécky *Stefanos*, po latinsky *Stephanus*) (? – † 33 ukameňovaním v Jeruzaleme), tzv. **Prvomučeník** bol prvý kresťanský mučeník a jeden zo siedmich diakonov druhej cirkvi (archidiakon).
Bol podľa knihy Nového zákona Skutky apoštolov ukameňovaný pre vieru v Ježiša Krista na smrť. (Sk 6-7)

Svätý Štefan je uctievaný v katolíckej, pravoslávnej aj anglikánskej cirkvi. Sviatok sv. Štefana sa v západnej cirkvi slávi 26. decembra, hneď po vianočných sviatkoch. V byzantskom obrade (v gréckokatolíckej i pravoslávnej cirkvi) sa slávi o deň neskôr – 27. decembra. 

Na Západe sú jeho atribúty palma, kniha a kamene. V byzantskom obrade býva neraz znázorňovaný aj na diakonských dverách ikonostasu, keďže bol archidiakonom, často s kadidlom v ruke.

## Literatúra
* "Dňa 27. decembra : Sv. apoštol prvomučeník a arcidiakon Štefan." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 645-647. ISBN 80-7165-381-0
* "Štefan, prvomučeník, archidiakon : 27. december." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 137. ISBN 80-967341-1-3

## Iné projekty

## Externé odkazy
* Sv. Štefan na ABC Svatých

Kategória:Izraelskí katolícki svätci
Kategória:Izraelskí pravoslávni svätci
Kategória:Osobnosti na rakúskych poštových známkach
Kategória:Ranokresťanskí mučeníci
Kategória:Katolícki svätci majúci sviatok 26. decembra
Kategória:Sedemdesiat apoštolov
Tábor padlých žien

***Tábor padlých žien*** (angl. *The Camp of Fallen Women*) slovenský film natočený podľa rovnomenného románu Antona Baláža.

Príbeh z roku 1949 odohravajúci sa v tábore určenom na prevýchovu bratislavských prostitútok.

* Architekt: Milan Ferenčík
* Návrhy kostýmov: Peter Čanecký
* Strih: Ladislav Halama
* Vedúci výroby: Luboš Zaťka
* Exteriéry: Bratislava, Malacky

## Externé odkazy

* ČSFD

Kategória:Slovenské filmy
Kategória:Filmy podľa názvu
Kategória:Filmy z 1997
Svätý Štefan

**Svätý Štefan** môže byť:
*osoba:
**uhorský kráľ, pozri Štefan I. (Uhorsko)
**svätec Štefan Prvomučeník
**Štefan Pongrác
*katastrálne územie a mestská časť Liptovského Mikuláša, pozri Svätý Štefan (Liptovský Mikuláš)
Liter

**Liter** je jednotka objemu. Označuje sa pomocou dvoch oficiálnych značiek: malého písmena **l** a veľkého písmena **L**. Liter je metrická jednotka, ale nie je jednotkou sústavy SI. Keďže však ide o dekadický násobok jednotky SI, môže sa používať so sústavou SI. Jednotkou sústavy SI pre objem je kubický meter (m³).

## Definícia

; 1 L = 1 l := 1 l = 1 dm³

## SI násobky

## Pôvod
Názov jednotky je odvodený od staršej francúzskej jednotky *[[litron]]*, ktorej meno sa dostalo z gréčtiny cez latinčinu.

## Prevody
Jeden liter 
:≈ 0,879 876 99 britských štvrťgalónov 
::Opačne: Jeden britský štvrťgalón ≡ 1,136 522 5 litrov 
:≈ 1,056 688 amerických tekutinových štvrťgalónov 
::Opačne: Jeden americký tekutinový štvrťgalón ≡ 0,946 352 946 litrov 
:≈ 0,035 314 666 7 kubických anglických stôp 
::Opačne: Jedna kubická anglická stopa ≡ 28,316 846 592 litrov 
                                                                                
Jeden mililiter 
:≈ 0,035 195 079 727 854 046 00 britských tekutinových uncí 
::Opačne: Jedna britská tekutinová unca ≡ 28,413 062 5 mL 
:≈ 0,033 814 022 701 842 997 168 6 amerických tekutinových uncí 
::Opačne: Jedna americká tekutinová unca ≡ 29,573 529 562 5 mL 
:≈ 0,000 035 314 666 7 kubických anglických stôp 
::Opačne: Jedna kubická anglická stopa ≡ 28 316,846 592 mL 

## Vysvetlenie
Liter sa najčastejšie používa pre meranie objemu telies, alebo veľkosti ich nádob (napríklad pre tekutiny, alebo sypké materiály), zatiaľ čo kubické metre (a od nich odvodené jednotky) sa najčastejšie používajú pre telesá merané podľa ich rozmerov, alebo výtlaku. Liter sa taktiež často používa pre niektoré vypočítané veličiny, ako napríklad hustota (kg/L), čo umožňuje jednoduché porovnávanie s hustotou vody.

Jeden liter vody váži takmer presne jeden kilogram. Podobne: 1 ml vody váži približne 1 g, 1000 litrov vody váži približne 1000 kg (1 tonu). Tento vzťah vyplýva z historickej definície jednotky, ale od roku 1964 nie je súčasťou definície.

## Značka
Pôvodne, nasledujúc pravidlá SI, podľa ktorých iba značky jednotiek, ktoré sú skratkou z mena osoby, začínajú veľkým písmenom, bola pre liter iba jedna značka **l** (malé písmeno l).

V mnohých anglicky hovoriacich krajinách je najzvyčajnejší tvar ručne písanej arabskej číslice 1 iba jeden vertikálny ťah,
t. j. chýba mu ťah smerom hore, ktorý bol pridaný v mnohých iných kultúrach.
Z tohto dôvodu sa dá číslica 1 ľahko pomýliť s písmenom l. Na niektorých písacích strojoch, hlavne starších, sa musel používať kláves l na napísanie číslice 1. Navyše v niektorých písmach sú tieto dva znaky takmer nerozoznateľné. Toto spôsobovalo čiastočné znepokojenie, hlavne v lekárskej obci. Ako dôsledok bola v roku 1979 pre liter prijatá alternatívna značka **L** (veľké písmeno L).

## Referencie

## Pozri aj
* Claude Émile Jean-Baptiste Litre
* Kubický meter

Kategória:Jednotky objemu
Juraj Kubánka

**Juraj Kubánka** (* 31. október 1928, Turie, ČSR – † 19. júl 2021) bol slovenský choreograf a tanečník, jeden z priekopníkov choreografie ľudového tanca na Slovensku. Základné prvky ľudového tanca spojil s novým moderným náhľadom na tanec a jeho vyjadrovacie možnosti.

V rokoch 19471949 študoval na Lekárskej fakulte UK v Bratislave. V roku 1957 absolvoval štúdium choreografie tanca na VŠMU v Bratislave. Od roku 1949 pôsobil v SĽUK-u ako choreograf, tanečník a režisér. Príležitostne si zahral vo filme.

## Ocenenia
* V roku 1966 dostal titul zaslúžilý umelec.
* V roku 2008 mu prezident Ivan Gašparovič prepožičal štátne vyznamenanie Rad Ľudovíta Štúra I. triedy.
* *Cena ministerky kultúry SR* za rok 2017, za celoživotné umelecké pôsobenie, (za celoživotné umelecké pôsobenie a výrazný podiel na rozvoji slovenských profesionálnych folklórnych súborov SĽUK a Lúčnica, osobitne za výnimočnú choreografickú tvorbu s nezameniteľným tanečným rukopisom.), 2018 

## Filmografia
* 1980 – *[[Živá voda]]*
* 1984 – *[[Návrat Jána Petru]]*, Kočiško
* 1985 – *[[Skleníková Venuša]]*, otec Vrchovský

## Literatúra
* Juraj Kubánka: *Návraty do nenávratna*, Perfekt, 2005, ISBN 80-8046-316-6, EAN: 9788080463168,

## Referencie

Kategória:Osobnosti z Turia
Kategória:Slovenskí choreografi
Kategória:Slovenskí filmoví herci
Kategória:SĽUK
Kategória:Držitelia Radu Ľudovíta Štúra I. triedy
Šimon Jurovský

**Šimon Jurovský** pôvodným menom **Weiss-Nägel** (* 8. február 1912 Ulmanka (dnes Uľanka) časť Banskej Bystrice  † 8. november 1963 Praha, pochovaný v Bratislave) bol slovenský hudobný skladateľ, autor baletov, spevohier, komornej, scénickej a filmovej hudby.

## Rodina
* otec: Juraj Weiss-Nägel (5.5.1873-18.11.1944)
* matka: Anna rod. Daubnerová (17.11.1887-11.12.1965)
* súrodenci: Ján Weiss-Nägel (1897), Anton Jurovský (1908), Stanislav Jurovský (1905), Jozef Jurovský (1899),  Anna Chovanová (1901).

## Životopis
V roku 1922-1928 študoval na gymnáziu v Banskej Bystrici a v Ružomberku, 1928-1931 na Učiteľskom ústave v Banskej Bystrici. V 1931-1936 nastúpil na Hudobnú a dramatickú akadémiu v Bratislave, kde u profesora Alexandra Moyzesa študoval kompozíciu, u Jozefa Vincoureka dirigovanie a u E. Suchoňa klavír. V rokoch 1937-1939 pracoval ako referent gramofónového a snímkového archívu v Slovenskom rozhlase. Z rozhlasu odišiel v roku 1939 do Viedne, aby tam u J. Marxa študoval kompozíciu na *Hochschule für Musik und darstellende Kunst*.

Ako dirigent účinkoval v *Speváckom zbore bratislavských učiteliek* (1939-1942) a v *Bratislavskom robotníckom spevokole* (1945-1947). Medzitým pracoval ako hudobný režisér v Slovenskom rozhlase. V roku 1948 sa tam stal vedúcim hudobného odboru, kým ho v roku 1951 menovali vedúcim hudobného odboru na Povereníctve školstva a osvety. Z povereníctva prešiel v roku 1955 za riaditeľa SĽUKu. 1. októbra roku 1956 sa stal umeleckým šéfom Opery Slovenského národného divadla. Túto funkciu vykonával až do svojej smrti v roku 1963.

Vo svojich skladbách nadviazal na postimpresionistickú orientáciu slovenskej medzivojnovej tvorby, pričom inklinoval k zužitkovaniu typických prvkov hudobného folklóru. Po 1948 jeho hudobný prejav ideovo ovplyvnilo obdobie socialistického schematizmu. Jeho vrcholné diela sa však stali progresívnou súčasťou slovenskej hudobnej kultúry, v ktorých prevládli moyzesovské folklórne prvky s prevahou lyrických melódií. Autor jedného z prvých slovenských baletov *Rytierska balada* (1956-1960), skomponoval aj spevohru *Vietor od Poľany* (inscenovaná 1973), nedokončená ostala opera *Kapitán Nálepka*. V skladateľskej činnosti sa systematicky venoval aj hudobno-dramatickej tvorbe, čo dokumentovali jeho scénické kompozície k rozhlasovým i divadelným hrám a najmä k celovečerným i dokumentárnym filmom. S jeho pôsobením v SND sa spájalo inscenačné stvárnenie pôvodných slovenských i inonárodných opier.

## Ocenenie
* Cena mesta Bratislavy
* 1954 - laureát štátnej ceny Klementa Gottwalda
* 1962 - Za zásluhy o výstavbu
* 1964 - in memoriam Cena J.L.Bellu

## Hudba pre film (výber)
* *Pole Neorané* - (1953) - réžia: Vladimír Bahna

* Posledná bosorka - (1957) - réžia: Vladimír Bahna
* *Dáždnik svätého Petra* - (1958) - réžia: Vladislav Pavlovič, Frigyes Bán
* 
## Literatúra
* Slovenský biografický slovník

## Externé odkazy
* 
* Šimon Jurovský prispel k rozvoju a profesionalizácii slovenského hudobného života na operaslovakia.sk

Kategória:Osobnosti z Banskej Bystrice
Kategória:Slovenskí hudobní skladatelia
Kategória:Slovenskí dirigenti
Kategória:Pracovníci Slovenského rozhlasu
Kategória:SĽUK
Svätý Martin

**Svätý Martin** môže byť:
* časť mesta Senec, pozri Svätý Martin (Senec)
*osoba:
** Martin Toursky
** Martin de Porres
** Martin z Leónu
** Martin z Dumes, biskup z Bragy
** Martin I. (pápež)
** zakladateľ San Marina, pozri Svätý Marinus
*ostrov, pozri Svätý Martin (ostrov)

## Pozri aj
* Martin, Martina
* Sankt Martin (nem.), San Martino (tal.), Saint Martin (fr., angl.), Sint Maarten (hol.), San Martín (šp.)
Agent Štátnej bezpečnosti

[vpravo|náhľad|Predná časť štatistickej karty tajného spolupracovníka ŠtB s údajmi [Andrej Babiš|Andreja Babiša z roku 1982.]]

**Agent Štátnej bezpečnosti**, skrátene **agent ŠtB**, bol tajný spolupracovník ŠtB, ktorý plnil úlohy pri odhaľovaní, rozpracovávaní a dokumentovaní protištátnej trestnej činnosti a úlohy, ktoré mali zabrániť takejto trestnej činnosti.

V širšom slova zmysle je to vedomý spolupracovník ŠtB. Toto pomenovanie sa používa ako najdôležitejšia kategória v Registračných protokoloch agentúrnych a operatívnych zväzkov Štátnej bezpečnosti. Ďalšie kategórie, ako napr. informátor ŠtB a dôverník ŠtB, mohli byť aj nevedomí spolupracovníci.

V užšom ponímaní bol agent vedomým tajným spolupracovníkom kontrarozviedky ŠtB v rokoch 19481989.

## Úlohy agenta ŠtB
Agenti ŠtB tvorili operačnú sieť po celom území Česko-Slovenska a činnosť vykonávali vo všetkých prostrediach spoločenského, kultúrneho a hospodárskeho života. Ku koncu obdobia komunistickej totality evidovala Hlavná správa kontrarozviedky ŠtB 1 575 aktívnych agentov, regionálne správy evidovali ďalších cca 7 300. Budúci agent vstupoval do vzťahu s ŠtB tzv. viazacím aktom, ktorý bol fixovaný písomným záväzkom alebo ústnym súhlasom, podpisom záväzku mlčanlivosti, príp. podpisom potvrdenia o prevzatí odmeny. Agenta riadil profesionálny operatívny pracovník ŠtB, ktorý určil krycie meno, inštruoval o spojení, dával konkrétne úlohy, preberal informácie, príp. odovzdával odmeny.

## Spôsob práce agenta
Agent získaval poznatky :
* spravodajsky – vyzvedaním
* vypytovaním – vyťažovaním objektu
* pozorovaním
* operatívnym ohľadávaním – utajeným vstupom do materiálov objektu
* experimentom – spravidla provokáciou.
Agentúrna sieť dodávala svoje poznatky ojedinele aj po Novembri 1989 až do rozpustenia ŠtB 15. februára 1990. Obmedzenia pre uplatnenie sa bývalých agentov ŠtB vo verejnom živote po páde komunistickej totality mal riešiť lustračný zákon.

## Referencie

## Externé odkazy
* Registračné protokoly agentúrnych a operatívnych zväzkov Štátnej bezpečnosti a vojenskej kontrarozviedky na webe Ústavu pamäti národa
* Co s archivy StB: Otevřít, nebo spálit? – rozhovor s Radkom Schovánkom, historikom Úradu pre dokumentáciu a vyšetrovanie zločinov komunizmu (2001)


Kategória:Štátna bezpečnosť
Bunkový cyklus

**Bunkový cyklus** je cyklický sled udalostí v eukaryotickej bunke medzi dvomi bunkovými deleniami. 

## Fázy bunkového cyklu
frame|Schéma bunkového cyklu. I - Interfáza, M - Mitóza. Trvanie mitózy voči ostatným fázam je v tomto obrázku zveličené.
Cyklus sa skladá z niekoľkých fáz.

Fázy bunkového cyklu sú:
* Interfáza (**I**)
** **G<sub>0</sub> fáza** je obdobie bunkového cyklu, kedy sú bunky v stave pokoja.
** **G<sub>1</sub> fáza** je prvá fáza rastu (označuje sa tiež aj *Gap 1*).
** **S fáza**, počas tejto fázy dochádza k replikácii DNA, písmeno S znamená „syntézu“.
** **G<sub>2</sub> fáza** je druhá rastová fáza, je to zároveň prípravná fáza pre vstup do mitózy (*Gap 2*).
* **M fáza** alebo mitóza a cytokinéza je rozdelenie buniek na dve dcérske bunky.

V bunke existujú mnohé dohľadové systémy, ktoré napríklad monitorujú poškodenie DNA alebo neschopnosť dokončiť kritické procesy. Tieto „kontrolné stanoviská“ môžu zablokovať ďalší postup fázami bunkového cyklu ak nie sú splnené určité podmienky. Napríklad existuje kontrolný mechanizmus, ktorý kontroluje replikáciu DNA a zabraňuje vstupu bunky do fázy mitózy pred tým ako je celá replikácia dokončená. Podobne aj vretienkový kontrolný bod blokuje prechod z metafázy do anafázy v priebehu mitózy ak nie sú všetky chromozómy pripojené k mitotickému (deliacemu) vretienku.

Ak tento systém zachytí problém, tak vyšle množstvo signálnych molekúl, ktoré dávajú povel na zastavenie delenia. Tieto signály rozhodujú aj o tom, či bunka poškodenie opraví alebo začne proces programovanej bunkovej smrti inak tiež apoptózy. Programovaná smrť bunky zaisťuje, že sa poškodená bunka ďalej nemnoží a nerozširuje sa. Napríklad proteín p53 dostáva signály zapríčinené poškodením DNA, stimuluje tvorbu inhibičných proteínov, ktoré zastavia replikačný proces. Bez správnej funkcie p53, by sa hromadili poruchy DNA. Priamym dôsledkom je progresia poškodeného génu do štádia nádoru. Dnes je známe množstvo nádorového bujnenia vrátane niektorých nádorov prsníka a hrubého čreva, ktoré sú združené s defektom v p53.

Niektoré bunky ako napríklad neuróny, sa nikdy nedelia a ostávajú v **G<sub>0</sub> fáze**. Aj keď posledné výskumy ukazujú, že neuróny, v ktorých prebieha bunková smrť sa môžu vrátiť do bunkového cyklu. Pridanie inhibítorov bunkového cyklu môže zabrániť apoptóze.

## Regulácia bunkového cyklu
Bunkový cyklus regulujú cyklíny a cyklín-dependentné kinázy. Leland H. Hartwell, R. Timothy Hunt a Paul M. Nurse dostali v roku 2001 Nobelovu cenu za objav týchto regulačných molekúl.

## Externé odkazy
* Bunkový cyklus - The Virtual Library of Biochemistry and Cell Biology (en)

Kategória:Bunka
Os (geometria)

**Os** je priamka, vzhľadom na ktorú sa určujú geometrické alebo fyzikálne vzťahy bodov, či telies. Os môže rozdeliť teleso (napr. uhol) na dve rovnaké časti.

Kategória:Geometria
Divadelná sezóna

**Divadelná sezóna** je prevádzkové obdobie divadla, ktoré vychádza z&nbsp;existencie divadelných prázdnin v&nbsp;letných mesiacoch. Divadelná sezóna začína v&nbsp;septembri a&nbsp;končí v&nbsp;júni nasledujúceho roka, a&nbsp;teda sa nekryje s&nbsp;kalendárnym ani fiškálnym rokom. Divadelné prázdniny nie sú totožné s&nbsp;dovolenkou divadelných pracovníkov, keďže divadelná prevádzka sa zväčša začína už v&nbsp;polovici augusta, sériou tzv. oprašovacích skúšok.

Sezóna
Starina (vodná nádrž)

**Starina** je najväčšia vodná nádrž na pitnú vodu na Slovensku, zároveň je najväčším zdrojom pitnej vody v strednej Európe. Nachádza sa v najvýchodnejšom cípe Slovenska, v severovýchodnej časti Zemplína na území okresu Snina, v katastri obce Stakčín.

Je vybudovaná na hornom toku rieky Cirocha v Bukovských vrchoch, na území Národného parku Poloniny.

Vodná nádrž má objem 59,8 mil. m³ vody a rozprestiera sa na ploche , priehradný múr má výšku , dĺžka hrádze je 345 m, šírka 7 m. Bola vybudovaná v rokoch 1981 až 1988 pre zásobovanie regiónu východného Slovenska (najmä Prešova a Košíc) pitnou vodou. Jej výstavbe predchádzalo vysťahovanie 7 rusínskych dedín z dôvodu ochranného pásma zdroja pitnej vody nad nádržou v 70. rokoch 20. storočia. Vrstvy pieskovcov a ílovcov sa vytvorili v treťohornom mori.

## Obce, ktoré zanikli
* Dara
* Ostrožnica
* Ruské
* Smolník
* Starina
* Veľká Poľana
* Zvala.

## Galéria

Starina-trinkakvujo 1.jpg | Pohľad zo strany hrádze na sever
Starina - norná hrádza.JPG | Norná stena v Darskej zátoke
Starina - vodárenská nádrž.JPG | „Lievik“ na odvádzanie vody 120 m od hrádze
Starina - lievik.JPG | „Lievik“, iný pohľad


## Referencie

## Pozri aj
* Bukovské vrchy
* Národný park Poloniny
* Biosférická rezervácia Východné Karpaty

## Iné projekty

## Externé odkazy
* Vodná nádrž Starina – súčasť Polonín
* Oj Starina ... – dokument o vysídľovaní obce Starina na vimeo.com
* Vyhnala ich voda – dokument na YouTube.com
* Rozhovor s fotografkou Luciou Nimcovou o osude obyvateľov vysťahovaných rusínskych dedín
* Poloha na turistickej mape

Starina
Kategória:Okres Snina
Kategória:Stakčín
Kategória:Bukovské vrchy
Kategória:Národný park Poloniny
Kategória:Povodie Cirochy
Kategória:Stavby v okrese Snina
Kategória:Vodstvo v okrese Snina
Precision

**Precision** je bridžový Licitačný systém vypracovaný v šesťdesiatych rokoch 20. storočia americkým bridžistom C. C. Weiom. V literatúre sa systém nazýva aj *Precision Club*.

*Precision* je systémom *silného trefu* – iba otvorenie 1 je silné a forsujúce (ukazuje list od 16HCP), všetky ostatné otvorenia majú silu ohraničenú do 15HCP (hoci v originálnej verzii bola jedna výnimka – otvorenie 2BT ukazovalo 22-23HCP na pravidelnej rozlohe).  Po otvorení 1 a pozitívnej odpovedi pôvodný *Precision* používal hlášky  typu Talianske OSW, formy relay.

Charakteristickým otvorením v prvej verzii *Precision* boli  2 ukazujúce list so silou 11-15HCP a trojfarebnou rozlohou s krátkosťou károvou, v súčasných obmenách *Precision* najčastejšie používa iné dohovory.

Otvorenia 1 a 1 sú s päťlistami, 2 ukazuje list so šiestimi trefami alebo piatimi trefami a drahým štvorlistom, a 1BT ukazuje 13-15HCP.

V pôvodnom systéme 1 bolo prirodzené, v súčasnosti väčšina  párov používa "prípravné 1" so všetkými rozlohami listov, ktoré nemožno vyjadriť otvoreniami 1, 1, 2 a 1BT.

Otvorenie v prvej verzii *Precision* vyzerali takto:
:1:  16+ s ľubovoľnou rozlohou
:1:  11-15, prirodzené s 5+
:1/:  11-15 s farbou 5+,
:1BT: 13-15 pravidelná rozloha,
:2:  11-15  6+; alebo 5+ a drahý štvorlist,
:2:  11-15 s rozlohou 4=4=1=4 (singl káro), prípustné boli i rozlohy 4=3=1=5, 3=4=1=5 alebo 4=4=0=5 s veľmi  slabími trefami ( slabými na otvorenie 2),
:2/:  slabé dva,
:2BT:  22-23HCP pravidelná rozloha.

Väčšina súčasných  variantov *Precision* používa iné otvorena 1, 2 a 2BT, a občas aj 1BT a 2.  Napríklad Match Point Precision používa otvorenia 1BT so silou 12-15, ale bez drahého štvorlistu, 2 je iba jednofarebná rozloha s trefami alebo dvojfarebný s trefami a kárami, a 2 sú slabé dva, a všetky listy, ktoré sa nezmestia do týchto otvorení sa otvárajú cez 1 (od rozlôh 4=4=0=5, cez pravidelné listy s drahými štvorlistami, až po prirodzené kárové otvorenia).

## Externé odkazy

* Popis systému
* Talianske OSW po otvorení 1♣ 
* Moderná obmena systému Precision - po anglicky

Kategória:Licitačné systémy
Štefan Markuš

**Štefan Markuš** (* 7. máj 1936, Níreďháza, Maďarsko) je slovenský materiálový vedec a politik. Predseda Slovenského helsinského výboru (SHV), hovorca Fóra inteligencie Slovenska (FIS), člen výboru Slovenskej asociácie Rímskeho klubu (SARK), člen Helsinského občianskeho zhromaždenia (HCA). V rokoch 19992004 bol veľvyslancom SR v Maďarsku.

## Život
Rodina Štefana Markuša sa spolu s ďalšími slovenskými rodinami z okolia Nyíregyházy prisťahovala do Hornej Seče v apríli 1947 v rámci výmeny obyvateľstva na miesta 47 rodín maďarskej národnosti, ktoré boli predtým násilne vysťahované do Maďarska.

Štefan Markuš v roku 1956 maturoval na Priemyselnej škole strojníckej na Fajnorovom nábreží v Bratislave. Po absolvovaní Fakulty technickej a jadrovej fyziky ČVUT v Prahe pracoval dva roky na Odbornom učilišti (OU) Závodov S. M. Kirova v Tlmačoch. Od roku 1962 pôsobil jeden rok v Štátnom výskumnom ústave drevárskom (ŠVÚD) ako inžinier – asistent.

V Ústave mechaniky strojov Slovenskej akadémie vied v Bratislave pôsobil do roku 1967 ako interný ašpirant. Od roku 1967 po získaní vedeckej hodnosti CSc. a v roku 1984 DrSC. pôsobil do roku 1995 v Ústave materiálov a mechaniky strojov SAV ako vedecký pracovník, neskôr ako riaditeľ.

Vydal tri monografie, viac ako 80 publikovaných príspevkov a tri vynálezy. V roku 2003 mu vo vydavateľstve Veda vyšla kniha s názvom *Maďari pod lupou*. Nikdy nebol členom žiadnej politickej strany.

Štefan Markuš je bratom Jozefa Markuša, predsedu Matice Slovenskej, o ktorého činnosti sa však vyjadruje značne kriticky.

## Referencie

## Externé odkazy
* Zoznam diel Štefana Markuša v súbornom katalógu Slovenskej národnej knižnice

Kategória:Osobnosti z Níreďházy
Kategória:Slovenskí inžinieri
Kategória:Slovenskí vedci
Kategória:Pracovníci Slovenskej akadémie vied
Kategória:Riaditelia ústavov Slovenskej akadémie vied
Kategória:Veľvyslanci Slovenska v Maďarsku
Kategória:Kandidáti na prezidenta Slovenskej republiky (1998)
Kategória:Absolventi Českého vysokého učení technického
Útek do Budína

***Útek do Budína*** (česky Útěk do Budína) je koprodukčný (česko-slovensko-maďarský) film natočený podľa rovnomenného románu Vladislava Vančuru.

* Architekt: Pavol Andraško, Braňo Mihálik, Dušan Fischer
* Návrhy kostýmov: Anita Hroššová
* Strih: Rudolf Mihálik

Poznámka: Pre televíziu bol spracovaný ako päťdielny seriál.

Kategória:Slovenské filmové drámy
Kategória:České filmy
Kategória:Maďarské filmy
Kategória:Filmy podľa knihy
Kategória:Filmy podľa názvu
Kategória:Filmy z 2002
Asimilácia

**Asimilácia** môže znamenať:
* všeobecne: prispôsobenie (obyčajne okoliu)
* v sociológii: postupné splynutie s väčšinovým obyvateľstvom (kultúrne, etnicky a podobne), prípadne patričné negatívne aktivity nejakých oficiálnych orgánov, pozri asimilácia obyvateľstva
* v jazykovede: 
** synonymum pre spodobovanie (pripodobovanie hlásky inej hláske, napr. znelostné spodobovanie) 
** integrovanie a prípadné prispôsobenie prevzatého slova do daného jazyka
* v geológii: skrátene magmatická asimilácia (pohlcovanie a rozpustenie úlomkov horniny v magme)
* v biológii: 
** prijímanie a premieňanie látok na výstavbu svojho tela a na životné funkcie organizmami, opak disimilácie; pozri asimilácia (biológia)
** proces premeny prijímanej potravy na látky, ktoré sú organizmu vlastné, pozri asimilácia (fyziológia)
** proces opätovného vytvárania látok potrebných na videnie na sietnici, pozri asimilácia (oko)
* v psychológiia: 
** splývanie nových vnemov s predtým osvojenými podobnými predstavami, pozri asimilácia (psychológia)
** podľa J. Piageta: procesy, ktorými si jedinec prispôsobuje prostredie, pozri asimilácia (Piaget)
** prijímanie a spracúvanie látok a energií z vonkajšieho sveta na látky a energie, ktoré sú potrebné na reprodukciu života a energetizíciu správania; popri akomodácii základná forma adaptácie organizmu, pozri asimilácia (adaptácia organizmu)
** v psychoanalýze: vzájomné prenikanie vedomých a nevedomých obsahov, pozri asimilácia (psychoanalýza)
* vo vzdelávaní: proces, ktorým žiak integruje vedomosti či zručnosti, pozri asimilácia (vzdelávanie)
* v meteorológii: asimilácia dát (metóda umožňujúca odhadnúť stav atmosféry z pozorovaní)
* v informatike: modifikácia antivírusového softvéru na zistenie nového vírusu
* v ekonomike: pohltenie novej emisie akcií verejnosťou po predaní všetkých akcií underwriterskou skupinou, pozri asimilácia akcií
* v ekológii: schopnosť samočistenia vody od znečisťujúcich látok
Inscenácia

**Inscenácia** môže byť:
* uvádzanie, resp. uvedenie dramatického alebo hudobno-dramatického diela na scénu, na javisko, inscenovanie
* takto zrealizované dramatické alebo hudobno-dramatické dielo, a to:
** v divadelnej podobe, pozri divadelná inscenácia
** v rozhlasovej podobe, pozri rozhlasová inscenácia
** v televíznej podobe (t. j. televízny film) alebo vo filmovej podobe, pozri inscenácia (film)
* celkový spôsob javiskového predvedenia hry, réžia
* trochu expresívne: vopred pripravené predstieranie skutočnosti, často s nečestným zámerom, osnovanie, zosnovanie (napr. inscenácia súdneho procesu), pozri napr. vykonštruovaný súdny proces, monsterproces

## Referencie
Newton (jednotka)

**Newton** (čítaj ňjútn) značka **N** je základná jednotka sily podľa medzinárodnej sústavy SI. 
Je pomenovaná po Isaacovi Newtonovi za jeho prácu na klasickej mechanike.

## Definícia
Jeden *newton* je množstvo sily, ktoré udeľuje telesu s hmotnosťou 1 kilogram zrýchlenie 1 m·s−2. Je to sila, ktorá udeľuje 1 kilogramu zrýchlenie 1 meter za sekundu za sekundu. 

:{\rm 1~N = 1~\frac{kg\cdot m}{s^2}}.

## SI násobky

## Prepočítanie hodnôt s jednotkami sily mimo SI

## Vysvetlenie
Pojmy hmotnosť a sila sú často zamieňané v bežnom živote, ale vo vede a technike sa musia rozlišovať.
Newton sa začal používať približne okolo roku 1904, ale organizáciou General Conference on Weights and Measures (CGPM) bol prijatý ako SI jednotka sily až v roku 1948.

## Referencie

## Pozri aj
* sila
* tiaž

Kategória:Sústava SI
Kategória:Jednotky sily
Kategória:Eponymické termíny vo fyzike
Gradácia

**Gradácia** môže znamenať:
*všeobecne:stupňovanie; zosilňovanie; zvyšovanie výkonu pri opakovaní deja a pod.
*v literatúre: kompozičný princíp spočívajúci v hromadení slov, motívov či pomenovaní zoraďovaných tak, aby mali vzostupnú (klimax) alebo zostupnú tendenciu (deklimax), pozri gradácia (literatúra)
*v jazykovede: stupňovanie (prídavných mien a prísloviek)
*vo fotografii: schopnosť fotografického materiálu reprodukovať jasovú stupnicu, pozri gradácia (fotografia)
*v reprodukčnej technike a fotografii: odstupňovanie tónových hodnôt fotografického obrazu
*v technike: gradácia televízneho obrazu (vernosť reprodukcie rovnomernej stupnice sivej v televíznom obraze)
*v biológii:
**postupné zvyšovanie stavu populácie, pozri Gradácia (biológia)
**premnoženie populácie (najmä škodlivého hmyzu), pozri gradácia (premnoženie)
**v poľovníctve: súbor za sebou idúcich javobv pribúdania jedincov istého druhu po maximum a jeho ubúdanie po minimum
*v geológii: zmenšovanie veľkosti zŕn v úlomkovitých usadených horninách smerom od bázy do vyšších úrovní sedimentárneho sledu, pozri gradácia (geológia)
*v hudbe: dynamické stúpanie
*v urbanizme: odstupňovanie spoločensky dôležitej situácie v meste prostredníctvom pôsobivosti architektúry objektov a priestorov, pozri gradácia (architektúra)
Heraldická povesť

**Heraldická povesť** je druh povesti, ktorá rozpráva o vzniku rodov a erbov (napr. *Štiavnické jašteričky* - Jozef Melicher).

## Pozri aj
* povesť

Kategória:Heraldika
Kategória:Literatúra
Os

**Os** môže byť:
* myslená priamka, vo vzťahu ku ktorej sa určujú geometrické alebo fyzíkálne vzťahy bodov alebo telies, najmä taká, ktorá prebieha stredom niečoho, napríklad:
** os (geometria)
** os súmernosti
** os otáčania (rotačná os)
** os zotrvačnosti prierezu
** os uhla (os stredom uhla)
** os úsečky
** os strany trojuholníka (os úsečky tvoriacej danú stranu trojuholníka)
** os mimobežiek (priamka, ktorá kolmo pretína každú z dvoch daných mimobežiek)
** zemská os (rotačná os Zeme)
** geomagnetická os (spája severný a južný geomagnetický pól Zeme)
** voľná os (os otáčania tuhého telesa prechádzajúca jeho hmotným stredom)
* myslená čiara vyjadrujúca nejaké spektrum, stupnicu od jedného konca na druhý s mysleným stredom, napríklad:
** v politológii: os (politológia)
** v histórii: časová os
** vo fyzike: teplotná os
** v matematike: 
*** os súradníc
*** v Gaussovej rovine komplexných čísiel: imaginárna os (os y), reálna os (os x)
* v technike: nepohyblivá strojová súčiastka na prenášanie strojového pohybu, napríklad os kolesa, os kladky
* v optike: 
** myslená čiara so zvláštnymi vlastnosťami súmernosti, pozri optická os
** pri paralektickej montáži ďalekohľadu: deklinačná os, polárna os (daľekohľad)
* v kryštalografii: polárna os (kryštál) (os kryštálu)
* v doprave: 
** dopravná os (dôležitá nadregionálna komunikácia)
** os komunikácie (smerová zložka trasy)
** lietadlová os (jedna z osí pevne spojených s lietadlom)
* v botanike:
** staršie: stonka
** os súmernosti rastliny
* historicky a analogicky aj dnes:
** Os Berlín-Rím-Tokio
** Os zla, termín Georga Busha mladšieho
** podobné združenie
* prenesene: myšlienkové ťažisko (diela a podobne)
* jedna z anglosaských rún
* Os (Hedmark), obec v Nórsku
* Os (Hordaland), obec v Nórsku
* nórske futbalové mužstvo založené roku 1905

**Os** alebo **OS** môže byť aj skratka pre:
* osmium
* operačný systém
* Open source
* osetčina (ISO 639 alpha-2, *os*)
* Austrian Airlines (kód IATA)
* Ogawa Seiki, japonský výrobca leteckých motorov
* Occasional Saint, novozélandská rocková skupina
Sokoliar Tomáš

***Sokoliar Tomáš*** (angl. *Tomas and the Falcon King*) je koprodukčný (česko-slovensko-poľsko-maďarsko-nemecko-francúzsky) film natočený podľa rovnomennej novely Jozefa Cígera Hronského.

* Architekt: Viliam Gruska
* Návrhy kostýmov: Milan Čorba
* Strih: Dalibor Lipský
* Exteriéry: Krásna Hôrka, Orava, Súľov, Turiec, Vysoké Tatry

Kategória:Slovenské filmové rozprávky
Kategória:České filmy
Kategória:Maďarské filmy
Kategória:Poľské filmy
Kategória:Filmy režírované Václavom Vorlíčkom
Kategória:Filmy podľa názvu
Kategória:Filmy z 2000
Kategória:Rozprávky
Rudolf Kárpáty

**Rudolf Kárpáty** (; * 1. november 1857, Spišská Nová Ves – † 17. jún 1917, Budapešť) bol slovenský maliar, istý čas žiak Benczúrovej tzv. Majstrovskej školy, kde sa pestovala historická kompozícia. Neskôr sa venoval výlučne maľovaniu krajín.

## Referencie

Kategória:Slovenskí maliari
Kategória:Osobnosti zo Spišskej Novej Vsi
Texans for Truth

**Texans for Truth** (skrátene v USA označované aj **TfT**) je politická právnická organizácia, ktorej cieľom bolo zabrániť znovuzvoleniu Georga W. Busha vo voľbách v roku 2004. V septembri 2004 skupina začala viesť kampaň v takzvaných „swing states“ (štáty, kde sú šance dvoch hlavných kandidátov vyrovnané) v ktorej spomínali Bushovú službu v texaskej Národnej leteckej garde.

Kategória:Politika v USA
Nusakan

**Nusakan**  (β CrB / β Coronae Borealis / Beta Coronae Borealis) je spektroskopická dvojhviezda v súhvezdí Severná koruna. Má zdanlivú hviezdnu veľkosť 3,68. 

Hlavná zložka má spektrálny typ F0 a patrí medzi chemicky pekuliárne hviezdy. Sústava je od nás vzdialená 114 svetelných rokov.

Súradnice:
* Rektascenzia: 15h27m49,7s
* Deklinácia: +29°6'21"

## Zdroj
*

Kategória:Bayerove objekty
Kategória:Súhvezdie Severná koruna
Kategória:Spektroskopické dvojhviezdy
Kategória:Hviezdy typu F
Kategória:Premenné hviezdy
Phact

**Phact** alebo **Alfa Columbae** (α Col/α Columbae) je najjasnejšia hviezda v súhvezdí Holubica.

Má zdanlivú hviezdnu veľkosť 2,6.

Súradnice:
* Rektascenzia: 5h39m38s
* Deklinácia: −34°4'26"

Kategória:Bayerove objekty
Kategória:Súhvezdie Holubica
Kategória:Modrobiele podobry
Kategória:Dvojhviezdy
Kovalentná väzba

[right|thumb|Kovalentná väzba v molekule [vodíka.]]
**Kovalentná väzba** (z lat. *co-*, súčasne, *valere,* vládnuť) je typ chemickej väzby, ktorá vzniká medzi dvoma atómami, ktoré majú jeden alebo viac nespárených elektrónov, a rozdiel ich elektronegativít je malý. Kovalentná väzba je silnejšia ako vodíková väzba a je približne rovnako silná ako iónová väzba.

Pri tvorení väzby sa elektrónové oblaky nespárených elektrónov navzájom prekryjú a splynú. Spoločný elektrónový oblak sprostredkuje väzbu medzi atómami. Tým si atómy doplnia počet elektrónov zvyčajne na taký, aký majú atómy najbližšieho vzácneho plynu v periodickej tabuľke. 

## Polarita väzby
Na základe rozdielu elektronegativít (χ) prvkov tvoriacich väzbu sa rozlišuje polárna a nepolárna kovalentnú väzbu. Pri nepolárnej väzbe je hodnota rozdielu 0 až 0,4.  Polárna väzba je tvorená prvkami, ktorých rozdiel elektronegativít je väčší ako 0,4 a menší než 1,7. Väzby s rozdielom elektronegativít vačším ako 1,67 nazývame iónové väzby.

## Príklad
Napríklad zlúčením dvoch atómov vodíka vzniká molekula vodíka H2, v ktorej je spoločný dvojelektrónový orbitál patriaci obidvom atómom. Pri vodíku sa prekrývajú dva orbitály typu s (s*—s*). Oba atómy majú potom taký elektrónový obal ako atóm najbližšieho vzácneho plynu, hélia.

Podobne môže vzniknúť väzbový molekulový orbitál prekrytím a splynutím jednoelektrónových orbitálov *p—p*, ako je to napríklad pri zlučovaní dvoch atómov chlóru na molekulu Cl2. Splynutím jedného orbitálu *s* a jedného orbitálu *p* môže vzniknúť napríklad kovalentná väzba medzi vodíkom a chlórom, čím vzniká chlorovodík (HCl).

Pri vzniku zlúčenín kovov skupín sa uplatňujú pri tvorení kovalentnej väzby aj orbitály *d* predposlednej elektrónovej vrstvy, takže môžu vznikať väzbové molekulové orbitály *s—d*, *p—d*, *d—d*.

## História objavu
100px|thumb|Lewisove štruktúry.
Objav kovalentnej väzby sa pripisuje Gilbertovi Lewisovi, ktorý v roku 1916 opísal poskytovanie elektrónového páru medzi atómami. Predstavil *Lewisov zápis* alebo *elektrónový bodový zápis*, v ktorom sú valenčné elektróny (vo vonkajšej elektrónovej vrstve atómu) zakreslené ako body okolo atómu. Páry elektrónov nachádzajúce sa medzi atómami predstavujú kovalentné väzby. Viacnásobné páry reprezentujú viacnásobné väzby – dvojitú alebo trojitú.

Pre pochopenie kovalentnej väzby je potrebné poznať kvantovú mechaniku. Walter Heitler a Fritz London ako prví v roku 1927 úspešne opísali kvantovo-mechanický model kovalentnej väzby v molekule vodíka. Ich práca bola založená na valenčných väzbových modeloch.

## Väzbovosť

Pri kovalentných zlúčeninách sa nehovorí o mocenstve prvkov, ale o ich väzbovosti. Atóm prvku je toľkoväzbový, koľko kovalentných väzieb tvorí. V štruktúrnych vzorcoch zvýrazňujeme kovalentnú väzbu spojovníkom:

* H — H 
: atóm vodíka je jednoväzbový
* Cl — Be — Cl
: atóm berýlia je dvojväzbový, atómy chlóru sú jednoväzbové

Kategória:Chemická väzba
Konštantín Palkovič

PhDr. **Konštantín Palkovič** CSc.  (* 12. október 1919, Brodské, † 10. október 2008) bol slovenský jazykovedec a publicista. 

Študoval na gymnáziu v Skalici a v Malackách. Absolvoval Filozofickú fakultu Univerzity Komenského v Bratislave, kde v rokoch 1961 - 1985 pôsobil ako vysokoškolský pedagóg. Jeho vedeckým záujmom bola dialektológia, historická jazykoveda, ale zároveň aj súčasný spisovný jazyk a jeho jazyková kultúra.

## Bibliografia (výber)
*Slovenské nárečia
*Ľudová keramická terminológia (z nárečia starej Modry)
*Krátky slovník nárečia modranského
*Krátky slovník nárečia záhoráckeho senického
*Osobnosti Záhoria
*Nešťastné peniaze
*Z detského folklóru v Lopašove (ako spoluautor)
*Záhorácky slovník

## Referencie


## Externé odkazy
* Konštantín Palkovič

Kategória:Slovenskí jazykovedci
Kategória:Osobnosti z Brodského
Karina Habšudová

** Karina Habšudová** (* 2. august 1973, Bojnice) je bývalá slovenská profesionálna tenistka. 

Ako juniorka vyhrala Us Open (1991) vo dvojhre, Wimbledon a Australian Open vo štvorhre. Taktiež sa v roku 1991 stala celkovou juniorskom majsterkou sveta vo dvojhre aj vo štvorhre. V roku 1998 v Austrálii vyhrala spolu s Karolom Kučerom pre Slovensko Hopmanov pohár. Reprezentovala Slovensko na olympijských hrách v Atlante roku 1996 a v Sydney roku 2000.

## WTA Tituly (1)
# Pörtschach, 1999

## WTA Tituly vo štvorhre (6)
# Karlovy Vary (spolu s Helenou Sukovou), (1996) 
# Praha (spolu s Ruxandrou Dragomirovou), (1997)
# Varšava (spolu s Oľgou Luginovou), (1998) 
# Praha (spolu so Silviou Farinovou), (1998)
# Pörtschach (spolu so Silviou Farinovou), (1999) 
# Bratislava (spolu s Danielou Hantuchovou), (2000)

## Pohár Federácie (FED Cup)
Karina Habšudová reprezentovala tím Slovenska v 21 zápasoch Pohára federácie s bilanciou 18-9 v dvojhre a 8-5 vo štvorhre, naposledy v roku 2001.

## Výsledky na grandslamových turnajoch

## Externé odkazy
*

Kategória:Slovenskí tenisti
Kategória:Sieň slávy slovenského tenisu
Kategória:Víťazi Hopmanovho pohára
Kategória:Osobnosti z Bojníc
Kategória:Tenisti na Letných olympijských hrách 1996
Kategória:Tenisti na Letných olympijských hrách 2000
Ľudovít Jakubóczy

**Ľudovít Jakubóczy** (* 16. máj 1898, Horné Naštice  † 1. máj 1954, Bratislava) bol slovenský herec. 

## Životopis
Narodil sa v chudobnej mnohopočetnej rodine umeleckého stolára Štefana Jakubóciho a matky Anny, rodenej Beňovej. Ako dvanásťročný sa učil za umeleckého stolára v Budapešti. Divadlo začal v roku 1911 v Budapešti. V rokoch 1916 - 1919 člen profesionálneho kočovného divadla Újpesti sínhaz v Budapešti. Po vojne hral ochotnícky v Trenčíne (1919 - 1925), Šahách (1925 - 1928) a Banskej Bystrici (1928 - 1945). Od roku 1945 až do svojej smrti bol členom činohry SND v Bratislave. 

## Filmografia
* 1937: *[[Matkina spoveď]]* (*bača*)
* 1948: *[[Vlčie diery]]* (*komisár*)
* 1950: *[[Katka (film z roku 1949)|Katka]]* (*Katkin otec*)
* 1950: *[[Priehrada (film)|Priehrada]]* (*Bžoch*)
* 1951: *[[Boj sa skončí zajtra]]* (*nezamestnaný*)
* 1952: *[[Lazy sa pohli]]* (*Juraj Kováč*)
* 1952: *[[Mladé srdcia]]* (*Bulla*)
* 1953: *[[Pole neorané]]* (*Širanec*)
* 1953: *[[V piatok trinásteho]]* (*Dudášik*)

## Ocenenie
* V roku 1949 získal Národnú cenu.

## Referencie

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí divadelní herci
Kategória:Slovenskí filmoví herci
Kategória:Osobnosti z Horných Naštíc
Henrieta Nagyová

**Henrieta Nagyová** (* 15. december 1978, Nové Zámky) je bývalá slovenská tenistka. Do profesionálneho tenisu vstúpila v roku 1994 a najvyššie dosiahla 21. miesto v rebríčku WTA (17. september 2001). V roku 2000 bola účastníčkou OH v Sydney.

## Tituly (9)
# Varšava, 1996
# Pattaya City, 1997
# Sopot, 1998
# Istanbul, 1998 
# Prostějov, 1999
# Varšava, 2000
# Palermo, 2000
# Kuala Lumpur, 2000
# Pattaya City, 2003

## Tituly vo štvorhre (4)
# Kuala Lumpur (spolu so Sylviou Plischkeovou), (1997) 
# Bol (spolu s Laurou Montalvovou), (1997)
# Bratislava (spolu s Majou Matevžičovou), (2002) 
# Varšava (spolu s Jelenou Kostanićovou), (2002)

## Externé odkazy

*Henrieta Nagyova official website 

Kategória:Slovenskí olympionici
Kategória:Slovenskí tenisti
Kategória:Osobnosti z Nových Zámkov
Kategória:Tenisti na Letných olympijských hrách 2000
Armáda

**Armáda** môže byť:
* všetky ozbrojené (vojenské) sily štátu, niekedy však bez vojnového námorníctva, pozri ozbrojené sily
* časť (súhrn) ozbrojených (vojenských) síl štátu určená na priame vedenie bojovej činnosti v čase vojny, pozri ozbrojené sily
* časť ozbrojených síl štátu rozvinutých na bojisku
* v niektorých krajinách časť ozbrojených síl určených na pozemný boj, pozemné vojsko, pozri pozemné vojsko
* operačný zväzok vojsk (väčší ako armádny zbor, ale menší ako armádna skupina) zložený z niekoľkých zborov alebo divízií jedného druhu vojsk (napr. tanková armáda, výsadková armáda) alebo rôznych druhov vojsk (vševojsková armáda), pozri armáda (vojenská jednotka)
* expresívne: veľké množstvo (najmä ľudí), veľký zástup, zástupy (napr. armáda nezamestnaných, armáda mravcov)
* album slovenskej speváčky Dominiky Mirgovej, pozri Armáda (album)

## Pozri aj
* armada
* Armáda spásy
* armádny zbor
* vojsko

## Poznámky


## Referencie
Thespis

**Thespis** (; * cca 535 pred Kr., Ikaria, Atika) bol starogrécky herec a je považovaný za zakladateľa prvých divadelných foriem. 

Thespis sa preslávil ako vynálezca tragédie a tiež sa mu pripisovalo, že na jarných dionýziách, uviedol na javisko prvého herca (protagonista), ktorý rozprával dej príbehu. Zaviedol dramatický dialóg medzi hercom a zborom (zmena vedúca od zborového vystúpenia k dráme). Dochované zlomky z jeho hier možno nie sú pravé.

Thespis zavrhol masku vyrobenú z dreva a zaviedol do divadla masku, vyrobenú z pomaľovanej látky a sadry. Herci nosili obuv s hrubými podrážkami a farebné kostýmy, opásané vysoke nad pásom. Ich odev mal viacero funkcií - pestré kostýmy a vysoké podrážky mali zabezpečiť to, aby herca bolo vidieť aj zo zadného radu divadla a sadrová maska zosilňovala jeho hlas, tak aby ho bolo dobre počuť.

## Referencie
 

Kategória:Herci starovekého Grécka
Kategória:Dramatici starovekého Grécka
Aristofanes

náhľad|Aristofanes
**Aristofanes** alebo **Aristofanés** (; *asi 445 pred Kr., Atény – †380 pred Kr., tamže) bol najvýznamnejší antický tvorca komédií. Je považovaný za zakladateľa  politickej komédie. Aristofanes vo svojej tvorbe kritizoval politikov, vážených občanov mesta, rétorov aj sofistov. Bol milovaný národom pre jeho schopnosť verne vykresliť život a city.
 
Jeho najznámejšie diela: *Oblaky*, *Jazdci*, *Lysistrata*.

## Iné projekty

Kategória:Úmrtia v 380 pred Kr.
Kategória:Dramatici starovekého Grécka
Kategória:Osobnosti z Atén